หุ้นภาคเช้า9พ.ย.ปิดลบ3.69จุด
หุ้นภาคเช้า9พ.ย.ปิดที่ 979.75 จุด ลบ 3.69 จุด มูลค่าซื้อขาย 14,693 ล้านบาท
30 ต.ค. 2565

หุ้นภาคเช้า9พ.ย.ปิดที่ 979.75 จุด ลบ 3.69 จุด มูลค่าซื้อขาย 14,693 ล้านบาท




ดัชนีหุ้นไทยเช้าวันที่ 9 พ.ย. ปิดลบสวนทางต่างชาติ ดัชนีปิดลบ 3.69จุดหรือลดลง0.38%มาปิดที่ 979.75 จุดดัชนีเคลื่อนไหวระหว่าง 976.26-984.54 จุด ด้วยมูลค่าการซื้อขาย 14,693  ล้านบาท
นักวิเคราะห์บริษัทหลักทรัพย์(บล.)เอเชีย พลัส ให้ความเห็นว่า ณ ดัชนีที่เกินระดับ 775-780 จุด ถือว่าเป็นบริเวณที่ควรขายทำกำไรระยะสั้น โดยให้ปรับกลยุทธ์ถือเงินสดเพิ่มขึ้นจากเดิมที่ให้ถือเงินสด 50% ของพอร์ตมาเป็น 70% โดยส่วนที่เหลือ30% ให้ถือลงทุนระยะกลางและยาวในหุ้นที่มีความผันผวนน้อยกว่าตลาด ขณะที่มีกระแสเงินสดจากการดำเนินงานมั่นคงในหุ้นที่เกี่ยวข้องกับอาหาร สาธารณูปโภค โรงพยาบาล สาธารณูปโภคขั้นพื้นฐาน (โรงไฟฟ้า น้ำประปา) และโรงพยาบาล 
ทั้งนี้เชื่อว่าตลาดหุ้นยังมีความเสี่ยง ตราบที่วิกฤติหนี้สาธารณะในยุโรปยังมีอยู่ โดยเฉพาะในกรีซ แม้ทั้งฝ่ายค้านและรัฐบาล มีข้อสรุปให้จัดตั้งรัฐบาลแห่งชาติ โดยจะเสนอให้นายลูคัส ปาปาเดมอส (อดีตรองประธานธนาคารกลางยุโรป หรือ ECB ช่วงปี 2545-2553) เป็นนายกรัฐมนตรีแทนนาย ปาปันเดรอู ที่ลาออกจากตำแหน่งไปแล้วก็ตาม แต่ยังมิสามารถสร้างความเชื่อมั่นว่า แผนการปรับโครงสร้างหนี้ของกรีซ จะได้รับการสนับสนุนจากรัฐบาลชุดใหม่ ซึ่งมีเวลาบริหารประเทศในเวลาระยะสั้นไม่ถึง 4 เดือน ก่อนที่จะมีการเลือกตั้งครั้งถัดไปคือวันที่ 19 ก.พ.2555 เช่นเดียวกับวิกฤติหนี้สาธารณะในอิตาลี ที่กลับมาเป็นประเด็นสำคัญกดดันตลาดเงิน และตลาดหุ้นทั่วโลกอีกครั้ง หลังจากที่นายกรัฐมนตรี นาย Silvio Berlusconi ต้องประกาศลาออกจากตำแหน่ง